2. ลักษณะการประกอบธุรกิจ

2.1 การเปลี่ยนแปลงที่สำคัญของการประกอบธุรกิจที่ผ่านมา

บริษัทก่อตั้งขึ้นในปี 2514 โดยคุณเกียรติ วัธนเวคิน ในปี 2516
ได้รับใบอนุญาตประกอบธุรกิจเงินทุนและหลักทรัพย์ครบทุกประเภท ในปี 2525
เข้าเป็นสมาชิกของตลาดหลักทรัพย์ ในปี 2531 เข้าเป็นหลักทรัพย์จดทะเบียนในตลาดหลักทรัพย์ฯ
ในปี 2536 แปรสภาพเป็นบริษัทมหาชน วันที่ 5 สิงหาคม 2540
บริษัทถูกสั่งให้ระงับการดำเนินธุรกรรมชั่วคราว และวันที่ 3 เม.ย. 2542

ได้รับอนุญาตให้เปิดดำเนินการอย่างเป็นทางการในสิ้นปีเดียวกันบริษัทได้ทำการแยกธุรกิจเงินทุนและหลักทรัพย์ออกจากกัน
ในปี 2543 มีการประมูลบริษัทเงินทุนรัตนทุน จำกัด (มหาชน) ในปี 2544 บริษัทหลักทรัพย์
เกียรตินาคิน จำกัด ร่วมกับ Set Trade ซึ่งดำเนินการโดยตลาดหลักทรัพย์
ให้บริการซื้อขายหลักทรัพย์ผ่านเครือข่าย Internet ในปี 2545
มีการปรับโครงสร้างองค์กรและแต่งตั้งกรรมการผู้จัดการ จำนวน 5 ท่าน ในปี 2546
ได้มีการร่วมทุนกับบริษัท เดวอนไชร์ แคปปิตอล จำกัด จัดตั้งบริษัทเดวอนไชร์ เกียรตินาคิน
เพื่อดำเนินธุรกิจด้านวาณิชธนกิจ ได้รับการประเมินจากสถาบันกรรมการบริษัทไทย (IOD) ให้เป็น
1 ใน 50 บริษัทที่มีการกำกับดูแลกิจการที่ดี ในปี 2547
บริษัทได้รับความเห็นชอบจากระทรวงการคลังให้ดำเนินการจัดตั้งธนาคารพาณิชย์,
มีการปรับโครงสร้างคณะกรรมการอำนวยการโดยปรับสัดส่วนกรรมการที่เป็นผู้บริหารลงเหลือ 3
ท่าน และเพิ่มกรรมการอิสระอีก 2 ท่าน คือ คุณนวพร เรืองสกุล และ รศ. มานพ พงศทัต
ทำให้กรรมการอิสระและกรรมการที่ไม่ใช่ผู้บริหารคิดเป็นสัดส่วน 2 ใน 3 ของกรรมการทั้งหมด
ซึ่งสอดคล้องกับหลัก ธรรมาภิบาลที่ดี, ได้รับการปรับเพิ่มอันดับเครดิตจาก BBB+ เป็น A- โดย
TRIS, เป็น 1 ใน 50 บริษัทที่มีหลักธรรมาภิบาลที่ดี
ซึ่งสำรวจจากนักลงทุนโดยสมาคมส่งเสริมสถาบันกรรมการบริษัทไทย (IOD) บริษัทเป็น 1 ใน 3
บริษัทที่ได้รับการเสนอชื่อเข้ารับรางวัล
บริษัทที่มีผลการดำเนินงานดีในกลุ่มสถาบันการเงินที่จัดโดยตลาดหลักทรัพย์ฯเป็นปีที่ 2 ติดต่อกัน,
มีโครงการซื้อหุ้นคืน (Treasury Stock) เพื่อใช้เป็นเครื่องมือในการบริหารเงินของบริษัท
หากราคาหุ้นในตลาดต่ำกว่าปัจจัยพื้นฐาน, มีการจ่ายเงินปันผลระหว่างกาลในปี 2547 จำนวน
ในอัตรา 1 บาทต่อหุ้น
และสามารถประมูลสินทรัพย์จากกรมบังคับคดีได้เป็นโดยมีมูลค่าตามสัญญาเท่ากับ 12,120 ล้านบาท

2.2 สาระสำคัญของลักษณะการประกอบธุรกิจ

  บริษัทเงินทุน เกียรตินาคิน จำกัด (มหาชน) มีบริษัทย่อย 2 บริษัท คือ บริษัทหลักทรัพย์

เกียรตินาคิน จำกัด ซึ่งประกอบธุรกิจหลักทรัพย์ และบริษัทเงินทุน รัตนทุน จำกัด (มหาชน)
ซึ่งประกอบธุรกิจเงินทุน

ลักษณะการประกอบธุรกิจของกลุ่มบริษัทสามารถแบ่งตามประเภทธุรกิจออกได้เป็น 3 กลุ่ม
โดยในแต่ละกลุ่มธุรกิจประกอบด้วยบริษัทในกลุ่มดังต่อไปนี้

  (1). ธุรกิจเงินทุน ประกอบด้วย บริษัทเงินทุน เกียรตินาคิน จำกัด (มหาชน) และบริษัท

เงินทุน รัตนทุน จำกัด (มหาชน)

  (2). ธุรกิจหลักทรัพย์ ประกอบด้วย บริษัทหลักทรัพย์ เกียรตินาคิน จำกัด

  (3). ธุรกิจการลงทุนในหน่วยลงทุน ประกอบด้วย การลงทุนในกองทุนจำนวน 6 กอง

ทุน ดังนี้ กองทุนรวมเอเชียรีคอฟเวอรี่ 1, กองทุนรวมเอเชียรีคอฟเวอรี่ 2,
กองทุนรวมเอเชียรีคอฟเวอรี่ 3, กองทุนรวมไทยรีสตรัคเจอริ่ง, กองทุนรวมเอเชียรีคอฟเวอรี่
พร๊อพเพอร์ตี้ 1 และกองทุนรวมเอเชียรีคอฟเวอรี่ พร๊อพเพอร์ตี้ 3

โครงสร้างการถือหุ้น

2.3 โครงสร้างรายได้

  โครงสร้างรายได้ของบริษัทและบริษัทย่อย สามารถแยกตามธุรกิจ ในช่วง 3 ปีที่ผ่านมา มี

รายละเอียดดังต่อไปนี้โครงสร้างการถือหุ้นในบริษัทย่อยตามรายละเอียดในหัวข้อ 2.2 แล้ว

  []

* ธุรกิจการลงทุนประกอบด้วยกองทุนจำนวน 6 กองทุนตามที่ปรากฎในหัวข้อ 2.2
สาระสำคัญของลักษณะการประกอบธุรกิจ

2.4 เป้าหมายในการดำเนินธุรกิจ

“

จะมุ่งไปสู่การเป็นธนาคารพาณิชย์ตามความเชี่ยวชาญ
โดยมีจุดมุ่งหมายเสนอบริการที่มีคุณภาพให้กับลูกค้าด้วยความรู้ อย่างลึกซึ้งในธุรกิจของลูกค้า
ความชำนาญการด้านอุตสาหกรรมของลูกค้า และมีผลิตภัณฑ์ที่เป็นนวัตกรรมใหม่
ยึดมั่นในหลักธรรมาภิบาลที่ดี”

ในปี 2548
นี้เป็นปีแรกที่บริษัทจะดำเนินธุรกิจธนาคารพาณิชย์หลังจากที่ได้รับความเห็นชอบจากระทรวงการคลังให้ดำเนินการจัดตั้งธนาคารพาณิชย์เต็มรูปแบบภายใต้นโยบายที่จะเป็นธนาคารพาณิชย์ตามความเชี่ยวชาญซึ่งจะทำให้บริษัทมีโอกาสที่จะขยายธุรกิจมากขึ้น
บริษัทจึงกำหนดแผนงานที่จะขยายสินทรัพย์เป็น 80,000 ล้านบาท มีอัตราเติบโตไม่น้อยกว่าร้อยละ
30 โดยเน้นขยายสินเชื่อธุรกิจรายย่อย สินเชื่อบุคคล เพื่อให้มีการกระจายสินเชื่อที่สมดุล
ด้านสินเชื่ออสังหาริมทรัพย์และสินเชื่อเช่าซื้อจะยังคงเติบโตต่อไป
โดยเน้นคุณภาพที่ดีและขยายไปสู่ตลาดใหม่ ๆ
ด้านเงินฝากบริษัทยังคงนโยบายการระดมทุนที่เป็นระยะยาว
เพื่อลดความเสี่ยงด้านความผันผวนด้านของอัตราดอกเบี้ย
และมุ่งกระจายฐานเงินฝากให้มากขึ้นและจัดให้มีการจัดอันดับเครดิตของบริษัท
เพื่อรองรับการจัดตั้งสถาบันประกันเงินฝากในอนาคตอันใกล้ ด้านการบริหารจัดการ
บริษัทจะปรับปรุงประสิทธิภาพการบริหารให้ดีขึ้น
เพื่อรองรับการขยายขอบเขตการทำธุรกิจที่กว้างขึ้นในฐานะที่เป็นธนาคารพาณิชย์
และรองรับการเติบโตอย่างรวดเร็วในอนาคต โดยปีนี้บริษัทจะนำระบบ BALANCED SCORECARD
มาใช้เพื่อให้แผนงานของส่วนงานต่าง ๆ มีการประสานเชื่อมโยงเข้ากับเป้าหมายกลยุทธ์ของบริษัท
สามารถวัดผลได้อย่างชัดเจนในทุกส่วนงาน

 ความคืบหน้าในการดำเนินธุรกิจแสดงไว้ในหัวข้อ “คำอธิบายและการวิเคราะห์ฐานะการดำเนินงานและผลการดำเนินงาน” แล้ว